ගල් යුගයේ නියැන්ඩතාල් මානවයා හා නූතන මානවයාගේ හෙවත් හෝමෝ සේපියන් මානවයාගේ අතීත මුතුන් මිත්තන් අතර තිබූ සබඳතාව පිළිබඳ වැදගත් තොරතුරු රැසක් අනාවරණය කරගත හැකි වූ බව මානව විද්‍යාඥයෝ කියති. මේ තොරතුරු අනාවරණය කරගෙන ඇත්තේ වසර 36,000ක් පමණ පැරණි ඇට සැකිල්ලකින් ගත් ජාන පරික්ෂා කිරීමෙනි. කේම්බ්‍රිජ් හා කෝපන්හේගන් විශ්වවිද්‍යාලවල පර්යේෂකයන් පවසන්නේ දළ වශයෙන් වසර 54,000ට පෙර පටන් මේ මානව විශේෂ දෙක අතර අන්තර් සම්බන්ධතා පවතින්නට ඇති බවයි. ප්‍රවේණි ද්‍රව්‍ය පරීක්ෂාවෙන් පෙනීගොස් ඇත්තේ ශිලා යුගයේ ජීවත් වූ නියැන්ඩතාල් මානවයාගේ ජානවලින් සුළු කොටසක් අප්‍රිකාවේ සිට යුරෝපය දක්වා පැමිණි පළමු නූතන මානව සැකිළිවලින් ද හමුවන බවයි. ඒ අනුව නියැන්ඩතාල් මානවයා හා හෝමෝ සේපියන් මානවයා එකිනෙක අන්තර්අභිජනනයෙන් සම්මිශ්‍රණය වී ඇති බව තහවුරු වී තිබේ. පර්යේෂකයන් පවසන්නේ වර්තමානයේ පවා ආසියා හා යුරෝපීය මිශ්‍ර ජනයාගේ ඩී.එන්.ඒ. වල නියැන්ඩතාල් මානයාගේ තිබූ ඩී.එන්.ඒ. ස්වල්පයක් දක්නට ලැබෙන බවයි.
ගල් යුගයේ සිටි මානවයා හැදින්වූ නම කුමක්ද?
නියැන්ඩතාල් මානවයා